Olandezul Max Verstappen (Red Bull) a obţinut, sâmbătă, o victorie în cursa de sprint din cadrul Marelui Premiu de Formula 1 de la Miami, potrivit news.ro
Pilotul în vârstă de 26 de ani a pornit din pole position.
Pe locul doi s-a clasat Charles Leclerc (Ferrari), iar pe trei a terminat Sergio Perez (Red Bull).
Cu această victorie, Verstappen a rămas neînvins la Miami şi şi-a mărit avansul în campionat în faţa coechipierului Sergio Perez.
Daniel Ricciardo, de la RB, a obţinut cel mai bun rezultat al său din acest sezon, după ce a terminat pe locul patru şi a devansat al doilea Ferrari, al lui Carlos Sainz, singurul pilot, în afară de Verstappen, care a câştigat o cursă în acest sezon.